Diari Oficial de la Generalitat Valenciana


Sumari del DOGV 4384, del 22-11-2002 (2002/12934)

ACORD de 19 de novembre de 2002, del Govern Valencià, pel qual es declara l'ocupació urgent dels béns i drets afectats per un expedient d'expropiació forçosa de l'Ajuntament d'Alaquàs.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4384

Data del DOGV
:   22-11-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/12863


Data del document
:   19-11-2002

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Alaquàs
    * expropiació
    * administració local

ACORD de 19 de novembre de 2002, del Govern Valencià, pel qual es declara l'ocupació urgent dels béns i drets afectats per un expedient d'expropiació forçosa de l'Ajuntament d'Alaquàs. [2002/X12924]
  
L'Ajuntament d'Alaquàs va sol·licitar la declaració d'ocupació urgent del bé afectat per l'expedient d'expropiació forçosa per a l'adquisició del Castell Palau d'Alaquàs.
  
Esta petició d'ocupació urgent queda justificada per l'ajuntament en l'estat de conservació del monument, el grau de deteriorament, amb dany als valors històrics i artístics i, també, per la urgència en reubicar el Centre Permanent d'Adults Enric Valor.
  
La relació de propietaris, béns i drets afectats per l'expedient va ser sotmesa a informació pública i notificada individualment a la persona interessada, qui va presentar al·legacions, les quals van ser resoltes pel Ple de l'Ajuntament. En l'expedient consta l'acta de replantejament i el certificat de la intervenció de retenció del crèdit.
  
La Direcció General de Patrimoni Artístic de la Conselleria de Cultura i Educació va emetre un informe, el qual va ser comunicat a l'Ajuntament d'Alaquàs i al particular afectat, els quals van presentar al·legacions.
  
De conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, de Govern Valencià, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets afectats per l'expedient d'expropiació forçosa tramitat per l'Ajuntament d'Alaquàs per a l'adquisició del Castell Palau d'Alaquàs.
  
Relació de béns afectats:
  
- Descripció de l'immoble: Casa Castell Palau, amb 4 torres inicialment, actualment 3, sítia a Alaquàs, c/ Pare Guillen, núm. 2, l'àrea superficial de la qual és de 1.500 m².
  
- Inscripció: consta inscrita al Registre de la Propietat d'Aldaia com a finca registral 3266, del llibre 42 d'Alaquàs, foli 96.
  
- Titular: pertany en ple domini per títol delegat a Luis Lassala González, amb domicili actual a Valencia, c/ Ciril Amorós, 92-4ª.
  
- Càrregues i arrendaments: lliure.
  
El present acord se publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant la corporació local expropiant les al·legacions a l'únic efecte d'esmenar possibles errors produïts en relacionar els béns afectats per l'ocupació urgent.
  
Este acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 de 13 de gener. Els interessats podran interposar contra ell els recursos següents:
  
a) Recurs potestatiu de reposició davant el Govern Valencià en el termini d'un mes, comptat a partir del sendemà de la publicació de l'acord en el Diari Oficial de la Generalitat Valenciana.
  
Contra la desestimació expressa del recurs potestatiu de reposició podrà interposar-se en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del sendemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que els interessats puguen exercir qualsevol altra via que estimen oportuna.
  
València, 19 de novembre de 2002
  
El vicepresident i secretari del Govern Valencià,
  
JOSÉ JOAQUÍN RIPOLL SERRANO